Ο **Ζαν-Μπατίστ Πιγκάλ** (γαλλικά: Jean-Baptiste Pigalle), γεννήθηκε το 1714 και πέθανε το 1785 στο Παρίσι, ήταν Γάλλος γλύπτης.

Βιογραφικά στοιχεία
-------------------

Ανδριάντας του Πιγκάλ στο Δημαρχείο του Παρισιού
Ο Ζαν-Μπατίστ Πιγκάλ γεννήθηκε στο Ρυέιγ-Μαλμαιζόν κοντά στο Παρίσι στις 26 Ιανουαρίου 1714, ήταν το έβδομο παιδί ενός ξυλουργού. Μαθήτευσε κοντά στους γλύπτες Ρομπέρ Λε Λοραίν και Ζαν-Μπατίστ Λεμουάν. Αν και δεν κατάφερε να αποκτήσει το Βραβείο της Ρώμης, ταξίδεψε στην Ιταλία το 1734 με σκοπό να μάθει τις νέες τεχνικές. Μετά από σκληρές προσπάθειες έγινε δεκτός στη Βασιλική Ακαδημία Ζωγραφικής και Γλυπτικής στο Παρίσι, όπου αργότερα διετέλεσε και καθηγητής, και έγινε ένας από τους πιο δημοφιλείς γλύπτες της εποχής του.

Το έργο του βρίσκεται στο μεταίχμιο του μπαρόκ και του κλασικισμού. Ο Πιγκάλ ήταν γνωστός καλλιτέχνης στους κύκλους των ευγενών, όπου είχε μεγάλη ζήτηση. Από το 1750, η κυρία ντε Πομπαντούρ, προστάτις των τεχνών, τον έθεσε υπό την προστασία της. Η φήμη του είναι τέτοια που στη συνέχεια λάμβανε παραγγελίες από τα υψηλότερα πρόσωπα, ακόμη και τον βασιλιά. Φιλοτέχνησε ανδριάντες μεγάλων διανοουμένων όπως ο Βολταίρος και ο Ντιντερό, του οποίου έγινε, σύμφωνα με γράμμα του τελευταίου προς τη σύζυγό του στα τέλη Οκτωβρίου 1773, νονός της εγγονής του.

Το πρώιμο έργο του, όπως το *Παιδί με το κλουβί*  και ο *Ερμής στερεώνει τα σανδάλια του* (και τα δύο βρίσκονται στο μουσείο του Λούβρου), διαφέρει από αυτό των πιο ώριμων χρόνων του, αλλά το γυμνό άγαλμα του Βολταίρου, με ημερομηνία 1776 ( αρχικά στο Ινστιτούτο της Γαλλίας και αγοράστηκε από το Λούβρο το 1962), και τα επιτάφια μνημεία του κόμη Ανρί ντ'Αρκούρ (περ. 1764) (βρίσκεται στην Παναγία των Παρισίων) και του στρατάρχη Μαυρικίου της Σαξωνίας, για το οποίο εργάστηκε σχεδόν είκοσι χρόνια και το ολοκλήρωσε το 1777 (βρίσκεται στη λουθηρανική εκκλησία του Αγίου Θωμά στο Στρασβούργο), είναι εξαιρετικά δείγματα της γαλλικής γλυπτικής του 18ου αιώνα.

Το 1769 ο βασιλιάς Λουδοβίκος ΙΕ΄τον έχρισε Ιππότη του Τάγματος του Αγίου Μιχαήλ. 

Ο Πιγκάλ δίδαξε τον γλύπτη Λουί-Φιλίπ Μουσί, ο οποίος παντρεύτηκε την ανιψιά του και ο οποίος ακολούθησε στενά την τεχνοτροπία του Πιγκάλ. Θεωρείται ότι δίδαξε τη ζωγράφο Μαντλέν Ελιζαμπέτ Πιγκάλ, που θεωρείται ότι είναι μακρινή συγγενής του από το Σανς. Ανάμεσα στους μαθητές του ήταν και ο γλύπτης Ζαν-Αντουάν Ουντόν.

Το όνομά του είναι πιο γνωστό σήμερα λόγω της περιοχής Πιγκάλ στο Παρίσι, που βρίσκεται γύρω από την ομώνυμη πλατεία.

Ο Πιγκάλ πέθανε στο Παρίσι στις 20 Αυγούστου 1785.

Επιλογή έργων
-------------

* Μνημεία
* Ο Ερμής στερεώνει τα σανδάλια του, Λούβρο, 1753*Ο Ερμής στερεώνει τα σανδάλια του*, Λούβρο, 1753
* Μνημείο του Μαυρίκιου της Σαξονίας, λουθηρανική εκκλησία του Αγίου Θωμά στο Στρασβούργο, 1777Μνημείο του Μαυρίκιου της Σαξονίας, λουθηρανική εκκλησία του Αγίου Θωμά στο Στρασβούργο, 1777
* Παρεκκλήσιο της Παναγίας, εκκλησία Αγίου Σουλπικίου, ΠαρίσιΠαρεκκλήσιο της Παναγίας, εκκλησία Αγίου Σουλπικίου, Παρίσι
* Μνημείο του Ανρί ντ'Αρκούρ, Παναγία των Παρισίων, ΠαρίσιΜνημείο του Ανρί ντ'Αρκούρ, Παναγία των Παρισίων, Παρίσι
* Προτομές και ανδριάντες
* Ο ΠιγκάλΟ Πιγκάλ
* ΒολταίροςΒολταίρος
* Η μαρκησία ντε ΠομπαντούρΗ μαρκησία ντε Πομπαντούρ
* Το γυμνό άγαλμα του Βολταίρου, ΛούβροΤο γυμνό άγαλμα του Βολταίρου, Λούβρο
* Το παιδί με το κλουβί, ΛούβροΤο παιδί με το κλουβί, Λούβρο

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 2  Μαΐου 2014.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14035403p. Ανακτήθηκε στις 10  Οκτωβρίου 2015.
3. ↑  «Jean-Baptiste Pigalle». (Ολλανδικά) *RKDartists*. 109611.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 15  Δεκεμβρίου 2014.
5. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
6. ↑  *artist list of the National Museum of Sweden*. 12  Φεβρουαρίου 2016.
7. ↑  (Αγγλικά) *Union List of Artist Names*. 2  Μαρτίου 2019. 500024799. Ανακτήθηκε στις 14  Μαΐου 2019.
8. ↑  *The Fine Art Archive*. cs.isabart.org/person/168214. Ανακτήθηκε στις 1  Απριλίου 2021.
9. 1 2  (Ολλανδικά) *RKDartists*. rkd.nl/explore/artists/109611. Ανακτήθηκε στις 22  Σεπτεμβρίου 2022.
10. ↑ . «britannica.com/biography/Jean-Baptiste-Pigalle».
11. ↑ . «artrenewal.org/artists/jean-baptiste-pigalle».
12. ↑ . «collections.louvre.fr/L'enfant à la cage, 1749».
13. ↑ . «wga.hu/html\_m/p/pigalle/mausoleum of the Maréchal de Saxe».
14. ↑ . «en.wikisource.org/wiki/1911\_Encyclopedia\_Britannica/Pigalle,\_Jean\_Baptiste».
15. ↑ . «wikiphidias.fr/ipigalle-jean-baptiste/biographie».

Εξωτερικοί σύνδεσμοι
--------------------

* Πολυμέσα σχετικά με το θέμα  Jean-Baptiste Pigalle στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 22151695
* **Europeana**: agent/base/149727
* LCCN: n86146960
* ISNI: 0000 0000 6641 1620
* GND: 118792113
* SUDOC: 028062094
* BNF: cb14035403p (data)
* ULAN: 500024799
* NKC: ola2013798655
* KulturNav: id
* RKD: 109611

 |

 |